翡冷翠共和國

翡冷翠共和國係中世紀意大利嘅一個城邦國家，位於今日意大利陀斯卡拿大區，以翡冷翠為中心。

翡冷翠共和國喺1115年成立。1434年美第奇家族建立徂僭主政治。15世紀洛倫佐·德·美第奇當政嗰陣，翡冷翠成為徂意大利文藝復興嘅中心。1494年，法國國王沙夏勒八世入侵翡冷翠，當時嘅領袖皮耶羅二世·德·美第奇被法國流放，美第奇家族嘅統治被人推翻徂。多明我會修士薩伏納羅立做徂翡冷翠新嘅宗教兼世俗領袖，但是佢嘅苛政好快就引起徂廣泛不滿。1498年，薩伏納羅立被人推翻。1512年美第奇家族重新掌權。1532年，教宗克勉七世封徂亞歷山德羅·德·美第奇做翡冷翠嘅世襲公爵，共和國成為翡冷翠大公國。

意大利史
陀斯卡拿